ตอนนี้ได้ฝังยาคุมมาประมาณ 5 เดือนแล้ว แต่ร่างกายโทรมลงเรื่อยๆ เลยอยากทานยาคุมเพื่อให้ร่างกายดูดีขึ้นได้ไหมค่ะ จะมีอันตรายอะไรหรือป่าว
สวัสดีค่ะ ยาฝังคุมกำเนิดนั้น มีประสิทธิภาพในการป้องกันการตั้งครรภ์ได้ดีมาก คือสามารถป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% ดังนั้นจึงไม่จำเป็นต้องทานยาคุมกำเนิดเพื่อช่วยเพิ่มประสิทธิภาพในการคุมกำเนิดแต่อย่างใดยาคุมกำเนิด เป็นฮอร์โมน ดังนั้นจึงไม่ใช่ยาบำรุงร่างกาย การทานยาคุมไม่ได้ช่วยให้ร่างกายแข็งแรงขึ้น ไม่ได้ช่วยให้ผิวสวยขึ้น ไม่ได้ช่วยป้องกันการเกิดโรคใดๆ อีกทั้งหากฝังยาคุมกำเนิดอยู่แล้ว การทานยาคุมกำเนิดร่วมไปด้วย จะทำให้ร่างกายได้รับฮอร์โมนเพิ่มโดยไม่จำเป็น ซึ่งอาจเกิดผลข้างเคียงมากขึ้นได้ และอาจมีโอกาสเกิดผลที่อันตรายมากขึ้น คือการเกิดลิ่มเลือดอุดตันในหลอดเลือดดำดังนั้น หากไม่แนะนำให้ทานยาคุมกำเนิด เพื่อเพิ่มประสิทธิภาพในการคุมกำเนิด (เพราะไม่ได้ไปช่วยเพิ่มแต่อย่างใด) หรือเพราะเพื่อต้องการบำรุงร่างกาย (เพราะไม่ใช่ยาบำรุงร่างกาย แต่อาจกลับให้โทษโดยไม่จำเป็น)หากต้องการให้ร่างกายแข็งแรงขึ้น ก็ควรเลือกทานเฉพาะอาหารที่มีประโยชน์ เน้นทานผักและผลไม้ ลดอาหารมัน อาหารรสจัด อาหารปรุงแต่งต่างๆ ขนมหวาน ชา กาแฟ แอลกอฮอล์ และออกกำลังกายเป็นประจำ นอนหลับพักผ่อนให้เพียงพอ ลดความเครียด เป็นต้น